Kerim Gurbannepes/Enäniň ýaşy

From Wikipedia

Kerim Gurbannepes Enäniň ýaşy

Günämizi bagyşlaýar eneler.
Sebäp eneleriň ak süýtli döşi
Köp köp garalygyň günäsin ötýär.
Şeýdibem kemelýär eneleň ýaşy.

Ene balasyna buýurdy ýumuş.
Ol diýdi: “Özüň et oň ýaly işi!”
Ýandy ene, emma günäsin ötdi.
Kemeldi enäniň ýene bir ýaşy.

“Öýe wagtynda gel, giç gelme balam!”
Ogly bolsa enä çenedi daşy.
“Wah nätsemkäm?”, emma ötdi günäsin.
Kemeldi enäniň ýene bir ýaşy.

Ýigrimi ýaşyny doldurdy ogul,
Gapak ýaly boldy tüýlüje döşi.
“Indi ata bolduň, adam bol ogul.”
Gysyldy-gysyldy enäniň dişi.

Ene dişin gysdy otuzki gezek.
Her gezek gysanda gaçdy bir dişi.
Enäniň her gaçan dişine derek,
Ýaprak dek saralyp gaçdy bir ýaşy...